Στάντιο Ατλέτι Ατσούρι ντ' Ιτάλια

Το Στάντιο Ατλέτι Ατσούρι ντ' Ιτάλια, γνωστό και ως Στάδιο Gewiss για χορηγικούς λόγους αλλά και ως Στάδιο ντι Μπέργκαμο στις διοργανώσεις της UEFA, είναι στάδιο που βρίσκεται στο Μπέργκαμο της Ιταλίας. Είναι η έδρα του συλλόγου της Αταλάντα και έχει χωρητικότητα 21.000 θέσεων. Το γήπεδο έχει διαστάσεις 120 μέτρων μήκος και 70 μέτρων πλάτος. Η Αταλάντα κατέχει το στάδιο από το 2017, όταν και το αγόρασε από τον δήμο.

Η ομάδα νέων της Αταλάντα παίζει επίσης μερικές φορές τους αγώνες της στο Στάντιο Ατλέτι Ατσούρι ντ' Ιτάλια. Το στάδιο στο Μπέργκαμο χρησιμοποιήθηκε επίσης ως έδρα από τον τοπικό σύλλογο, ΟΚ ΑλμπινοΛέφφε από το 2003 έως το 2019 (όταν και μετακόμισε στο Στάδιο Γκοργκοντσόλα), μια περίοδο κατά την οποία η ΑλμπινοΛέφφε πέρασε εννέα χρόνια στη Serie B συναντώντας την Αταλάντα αρκετές φορές. Επίσης, το γήπεδο έχει χρησιμοποιηθεί για διάφορους αγώνες της εθνικής Ιταλίας.

 Ιστορία 

 Πρώτα χρόνια 
Με την ανάπτυξη του ποδοσφαίρου στην Ιταλία, τη δεκαετία του 1920, η Αταλάντα χρειαζόταν ένα νέο γήπεδο με πολύ μεγαλύτερη χωρητικότητα από τα προηγούμενα γήπεδά της. Το νέο στάδιο κατασκευάστηκε στη Viale Margherita (τώρα Viale Giulio Cesare), αντικαθιστώντας έναν ιππόδρομο που κάποτε καταλάμβανε την τοποθεσία. Η κατασκευή του νέου γηπέδου διήρκησε ένα χρόνο. Άνοιξε τις πύλες του, το 1928 και κόστισε 3,5 εκατομμύρια λιρέτες Ιταλίας. Το στάδιο πήρε το όνομά του, από τον δικτάτορα Μάριο Μπρουμάνα. Αυτή ήταν κοινή πρακτική ονοματοδοσίας γηπέδων στη φασιστική Ιταλία. Το στάδιο Μπρουμάνα ήταν πολύ μεγαλύτερο από το γήπεδο Clementina, με χωρητικότητα 12.000 θεατών σε δύο κερκίδες (πλευρικές εξέδρες) και μεγαλύτερο γήπεδο σε διαστάσεις (110μ-70μ). Διέθετε επίσης στίβο περιμετρικά του γηπέδου, καθώς σχεδιαζόταν να αποτελέσει μέρος ενός ενιαίου αθλητικού συγκροτήματος. Την 1η Νοεμβρίου 1928, η Αταλάντα έπαιξε τον πρώτο της ανεπίσημο αγώνα στο στάδιο αυτό, νικώντας με 4–2 την Τριεστίνα. Το στάδιο εγκαινιάστηκε επίσημα, στις 23 Δεκεμβρίου του 1928, όταν η Αταλάντα νίκησε Λα Ντομινάντε Γένοβα με 2–0 μπροστά σε κάτι παραπάνω από 14.000 θεατές.

Μετά τον Β' Παγκόσμιο Πόλεμο, το στάδιο μετονομάστηκε σε Stadio Comunale ("Δημοτικό Στάδιο"), καθώς ο φασισμός δεν υπήρχε πλέον στην Ιταλία. Το πλάνο επέκτασης του σταδίου ξεκίνησε τα χρόνια μετά τον πόλεμο. Η κατασκευή της νότιας κερκίδας (το Curva Sud) ξεκίνησε το 1949, και της δεύτερης κερκίδας, στο βόρειο άκρο, (το Curva Nord) ακολούθησε κατά τη δεκαετία του 1960, ανοίγοντας εν τέλη το 1971.  Αργότερα, το 1984, η πίστα στίβου αφαιρέθηκε, προκειμένου να επεκταθεί η χωρητικότητα του σταδίου με την επιστροφή της Αταλάντα στη Serie A μετά από πέντε χρόνια. Ο πρώτος αγώνας του συλλόγου στη Serie A, για την σεζόν 1984–85, (ισοπαλία με 1–1 εναντίον της Ίντερ), είχε προσελκύσει το ενδιαφέρον περίπου 43.000 θεατών, καταγράφοντας ρεκόρ προσέλευσης για το Stadio Comunale.   
αριστερά|μικρογραφία| Το στάδιο Gewiss το 2018
αριστερά|μικρογραφία| Το στάδιο Gewiss της Αταλάντα το 2020

 Έργα εκσυγχρονισμού 
Το στάδιο του Μπέργκαμο εκσυγχρονίστηκε στις αρχές της δεκαετίας του 1990 και το στάδιο μετονομάστηκε σε Στάντιο Ατλέτι Ατσούρι ντ' Ιτάλια ("Μπλε Αθλητές της Ιταλίας") το 1994. Το 1997, μετά τον θάνατο του 22χρονου επιθετικού, Φεντερίκο Πιζάνι, σε τροχαίο ατύχημα, η βόρεια εξέδρα του γηπέδου πήρε το παρατσούκλι "Curva Pisani" προς τιμήν του. Ομοίως, η νότια εξέδρα, έλαβε το παρατσούκλι "Curva Morosini" το 2012, για να τιμήσει μεταθανάτια τον 25χρονο παίκτη της ακαδημίας νέων, Πριμάριο Μοροσίνι, που πέθανε μετά από κατάρρευση στο γήπεδο κατά τη διάρκεια ενός αγώνα της Serie B μεταξύ Πεσκάρα και Λιβόρνο. Το 2015, το στάδιο επέκτεινε επίσης τις πλαϊνές κερκίδες του για να προσφέρει θέα στον αγωνιστικό χώρο μόλις μερικών μέτρων από τους πάγκους, ένα επαναστατικό χαρακτηριστικό των ιταλικών γηπέδων εκείνη την εποχή. Αυτή η φάση βελτιώσεων περιελάμβανε επίσης βελτιωμένες εγκαταστάσεις πάγκων για παίκτες και την εισαγωγή πολυτελών σουιτών και καθισμάτων στην κερκίδα. Προστέθηκαν επίσης νέοι χώροι καθισμάτων για θεατές με ειδικές ανάγκες. Ταυτόχρονα, η αίθουσα τύπου, έχει μετακινηθεί πιο κοντά προς τον αγωνιστικό χώρο. Αυτές οι βελτιώσεις προέκυψαν μείωση της συνολικής χωρητικότητας κατά περίπου 3.000 θέσεις. Ο σύλλογος πλήρωσε 2,6 ευρώ εκατομμύρια για την πρώτη φάση της ανάπλασης.

Στις 10 Μαΐου 2017, η Αταλάντα ανακοίνωσε την απόκτηση του γηπέδου από την περιφέρεια έναντι 8,6 εκατομμυρίων ευρώ. Παράλληλα, έγινε η τέταρτη ομάδα της Serie A που κατέχει αποκλειστικά εκείνη το γήπεδο της.  Αυτή η εξαγορά, επέτρεψε στον σύλλογο να εγκρίνει ένα έργο ανακαίνισης για το στάδιο, καθώς, όπως πολλά ιταλικά στάδια, μεγάλο μέρος της δομής και των εγκαταστάσεων του θεωρήθηκαν ξεπερασμένα. Αυτό το έργο ανακαίνισης ήταν επίσης απαραίτητο για την αναβάθμιση του σταδίου ώστε να πληρεί τα πρότυπα της UEFA για τη φιλοξενία αγώνων στις διοργανώσεις της UEFA. Επειδή το στάδιο δεν ήταν έτοιμο εκείνη τη στιγμή, η Αταλάντα έπρεπε να παίξει τους εντός έδρας αγώνες της για το Europa League στο Mapei Stadium στη Ρέτζιο Εμίλια και τους εντός έδρας αγώνες Champions League στην παρθενική της συμμετοχή στην κορυφαία διασυλλογική διοργάνωση, στο Σαν Σίρο στο Μιλάνο. Παρά το γεγονός ότι δεν έπαιξε στο Μπέργκαμο, η Αταλάντα κατέγραψε το ρεκόρ προσέλευσής της σε εντός έδρας αγώνα στο Σαν Σίρο, με 44.236 φιλάθλους να γεμίζουν το γήπεδο, κατά τη διάρκεια ενός αγώνα νοκ-άουτ φάσης Champions League εναντίον της Βαλένθια, στις 19 Φεβρουαρίου του 2020.  

Μετά από συμφωνία χορηγίας της Αταλάντα, με την εταιρεία ηλεκτρονικών "Gewiss" (που θα διαρκήσει τουλάχιστον μέχρι το 2025), το στάδιο μετονομάστηκε σε Στάδιο Gewiss την 1η Ιουλίου του 2019. Στις 30 Απριλίου 2019, ξεκίνησε μια νέα φάση ανακαίνισης του γηπέδου, με την κατεδάφιση του "Curva Nord" (Βόρεια κερκίδα). Στις 6 Οκτωβρίου 2019, εγκαινιάστηκε η ανακαινισμένη Curva Nord για τον εντός έδρας αγώνα της Αταλάντα με τη Λέτσε, εξασφαλίζοντας νέες θέσεις για περισσότερους από 9.000 θεατές. Ένα χρόνο αργότερα, και οι δύο πλευρές υποβλήθηκαν σε εκσυγχρονισμό και το Curva Sud είχε προσωρινά καθίσματα τοποθετημένα στο σκυρόδεμα. Αυτές οι αναβαθμίσεις επέτρεψαν στην Αταλάντα να παίξει τους αγώνες του Champions League στο Μπέργκαμο, ξεκινώντας τη σεζόν 2020-21. Η τελική φάση θα περιλαμβάνει ένα ανακατασκευασμένο Curva Sud (που αντικατοπτρίζει το ανακατασκευασμένο Curva Nord), το οποίο θα αυξήσει τη χωρητικότητα του σταδίου σε περίπου 25.000 θέσεις, καθώς και την κατασκευή ενός νέου υπόγειου γκαράζ στάθμευσης και άλλες βελτιώσεις στον περιβάλλοντα χώρο του σταδίου. Αρχικά αναμενόταν να ολοκληρωθεί το 2021, αν και καθυστέρησε μέχρι τον Φεβρουάριο του 2022. Η έναρξη της κατασκευής καθυστέρησε περαιτέρω για την άνοιξη του 2024, με πιθανή ολοκλήρωση τον Αύγουστο του ίδιου έτους. Η Αταλάντα θα εξακολουθεί να μπορεί να παίζει τους εντός έδρας αγώνες της στο Gewiss Stadium κατά τη διάρκεια της κατασκευής.

 Διεθνείς αγώνες 
Το στάδιο Gewiss έχει επίσης φιλοξενήσει διάφορους διεθνείς αγώνες, αν και δεν επιλέχθηκε ως χώρος διεξαγωγής σε κανένα από τα διεθνή τουρνουά που φιλοξένησε η Ιταλία. Ο πιο πρόσφατος αγώνας της εθνικής Ιταλίας στο Gewiss Stadium ήταν μια ισοπαλία με 1–1 με την Ολλανδία, στο UEFA Nations League στις 14 Οκτωβρίου 2020. Πριν από αυτό, η Ιταλία δεν είχε παίξει διεθνή αγώνα στο Μπέργκαμο από το 2006. οι ανακαινίσεις στο στάδιο το 2019–2020 το έφεραν στα πρότυπα της UEFA. Αυτός ο αγώνας παίχτηκε στο Μπέργκαμο ως φόρο τιμής στην πόλη, καθώς η πόλη ταλαιπωρήθηκε ιδιαιτέρως κατά τη διάρκεια της πανδημίας COVID-19 στην Ιταλία.

 Βραβεία 
Το Στάντιο Ατλέτι Ατσούρι ντ' Ιτάλια έλαβε το βραβείο πολυτιμότερου γηπέδου κατά τη διάρκεια των βραβείων Serie A το 2023.

 Σημειώσεις 

 Παραπομπές 

 Βιβλιογραφία 



 Εξωτερικοί σύνδεσμοι 

 Εικονική περιήγηση στο Stadio Atleti Azzurri d'Italia 

Ατλετί Ατσούρι ντ' Ιτάλια
Κατηγορία:Αταλάντα ΜΚ
Κατηγορία:ΟΚ ΑλμπινοΛέφφε
Κατηγορία:Σελίδες με πηγές CS1 στα Ιταλικά (it)
Κατηγορία:Μπέργκαμο